ขอให้สำนักการโยธา กทม. ช่วยดำเนินการทาสีขาว-แดง บนแนวแบริเออร์คอนกรีต ถ.พระรามที่ 3 ฝั่งขาออก ตรงข้ามโรงเรียนวัดช่องลม เขตยานนาวา ระหว่างเชิงลาดทางลงสะพานรถข้ามแยก ณ ระณอง ถึง เชิงลาดทางขึ้นสะพานรถข้ามจาก ถ.พระรามที่ 3 ฝั่งขาออก ไป ถ.รัชดาภิเษก ฝั่งขาออก เนื่องจากจุดนี้ ตั้งแต่มีการตั้งวางแบริเออร์ ไม่ได้มีการทาสีใหม่ใดๆเลย แบริเออร์ด้านขวา สีขาว-แดงซีดจาง ส่วนแบริเออร์ด้านซ้าย ไม่มีการทาสี จึงส่งผลให้ผู้ขับรถมองเห็นแนวแบริเออร์ไม่ชัดเจน โดยเฉพาะในเวลากลางคืน และจุดนี้ยังเกิดอุบัติเหตุรถชนแนวแบริเออร์บ่อยครั้ง ซึ่งครั้งล่าสุด เมื่อวันที่ 14 ธ.ค. 67 (ตามภาพที่แนบมา)
.
ตามระบบ Traffy Fondue เลขที่ 2024-NWBUQL เมื่อวันที่ 14 ธ.ค. 67 ทาง สำนักการจราจรและขนส่ง กทม. ได้ชี้แจงกลับว่า “แนวแบริเออร์ เป็นของ สำนักการโยธา กทม. ยังไม่ได้ส่งมอบพื้นที่ให้ สำนักการจราจรและขนส่ง กทม. ดูแล ดังนั้น จึงส่งเรื่องให้ สำนักการโยธา กทม. เป็นผู้ดำเนินการทาสีขาว-แดง บนแนวแบริเออร์ดังกล่าวแทน”